[{"text_idx": "#000001", "text": "Teenusedisaini pa\u0308ev: seitsmendat aastat ta\u0308histatakse 1. juunil u\u0308lemaailmset teenusedisaini pa\u0308eva, mille algatajaks on teenusedisaini vo\u0303rgustik ehk Service Design Network. See on pa\u0308ev, kui teenusedisainerid jagavad kirge oma valdkonna vastu."}, {"text_idx": "#000005", "text": "Miks ma kohe sellesse valdkonda a\u0308ra armusin? Sest mulle on alati meeldinud teha seda, mida to\u0303esti vaja on \u2013 ei taha osaleda koosolekutel osalemise pa\u0308rast, ei taha teha mo\u0303testamata asju ei-tea-kellele, ei taha teha midagi ainult raha pa\u0308rast jne. Asjal peab olema selge mo\u0303te ja va\u0308a\u0308rtus!"}, {"text_idx": "#000006", "text": "Naudin mitmekesisust, panustades valdkonda mitme nurga alt:"}, {"text_idx": "#000007", "text": "1. Tervikvaate propageerimine \u2013 protsess, to\u0308o\u0308riistad ja mo\u0303tteviis"}, {"text_idx": "#000008", "text": "Armastan ise su\u0308steemsust ja pu\u0308u\u0308an seda ka teisteni viia nii ra\u0308a\u0308kides, kirjutades kui ka koolitades."}, {"text_idx": "#000011", "text": "Teenusedisain lu\u0308kkab tavaarusaama pea peale \u2013 me lo\u0303petame eeldamise ja kuulame algul a\u0308ra sihtkliendi (kasutaja, kliendi, lugeja, patsiendi, koosto\u0308o\u0308partneri, to\u0308o\u0308taja jt.) ning to\u0308o\u0308tame va\u0308lja lahendusi vastavalt sellele, mida parasjagu vaja on. Vajadustest arusaamale jo\u0303udmine vo\u0303tab ku\u0308ll aega, kuid aitab enne turule tulekut maandada riske ning tagatud on parem tulemus. Mo\u0303tteviisi muutus toimub pikema aja jooksul, seda mo\u0303jutavad juhtgrupi strateegiavalik, muutuste ja inimeste juhtimise oskus. Mida paindlikumad, avatumad ja ausamad ollakse, seda efektiivsemalt protsess sujub ja jo\u0303utakse soovitud tulemuseni. Ma\u0308ngu ilu seisneb siin inimtu\u0308u\u0308pide a\u0308ratundmises ja arengu ja\u0308lgimises."}, {"text_idx": "#000015", "text": "Selliste klientidega on lausa lust to\u0308o\u0308tada, sest a) julgetakse tunnistada, mis on puudu b) ollakse valmis kuulama, o\u0303ppima ja arenema."}, {"text_idx": "#000018", "text": "Minu koolituste loogika on lihtne: ko\u0303ik peavad kohe taipama ja peab olema praktiline. Na\u0308ide koolitusel osalenu tagasisidest:"}, {"text_idx": "#000019", "text": "\u201cU\u0308llatas positiivselt hea tempoga praktiline koolitus, mis oli mo\u0303tlemapanev ja huvitav. Eelko\u0303ige olid kasuks elulised na\u0308ited nii era- kui ka avalikust sektorist, kelle teenused/tooted on va\u0308ga erinevad, kuid klient soovib ikkagi so\u0303ltumata sellest rahuldada oma vajadust. To\u0308o\u0308riistad \u2013 topeltteemant, empaatiakaart, persoonad \u2013 need avasid teenuse ja kliendi murekohti va\u0308ga mitmekihiliselt ja neid igau\u0308ks saab ise katsetada.\u201d"}, {"text_idx": "#000020", "text": "Kui esmalt puudutasime mo\u0303tteviisi muutmise vajadust, siis ka koolitustel tuleb see kohe esile. Koolitusel osaleja on seda kirjeldanud nii:"}, {"text_idx": "#000022", "text": "U\u0308ks asi on oma valdkonda ha\u0308sti tunda ja teha klientide heaks to\u0308o\u0308d, hoopis midagi muud no\u0303uab selle o\u0303petamine. Eriti magistrio\u0303ppes, kus soovitakse kraadi toel teha karja\u0308a\u0308ripo\u0308o\u0308re ning hakata uusi teadmisi ellu rakendama. Kui ma Tartu U\u0308likooli Pa\u0308rnu kolledz\u030cile neli aastat tagasi ku\u0308laliso\u0303ppejo\u0303una so\u0303rme (bra\u0308ndijuhtimise ainega) andsin, ja\u0308i mulle ko\u0303rvu tudengi mure: o\u0303pin ku\u0308ll teenusedisaini, aga ei kujuta ette, kuidas see ko\u0303ik elus va\u0308lja na\u0308eb... Praktikuna oli mul seda va\u0308ga kurb kuulda ja raske ette kujutada, kuidas saab nii praktiline valdkond olla kuivalt teoreetiline. Kus viga na\u0308ed laita, seal tule ja aita. Vo\u0303tsin enda peale ka teenusedisaini aine ja sain vabaduse tuua o\u0303petamisse uut nii palju kui u\u0308he aine raames oli vo\u0303imalik."}, {"text_idx": "#000024", "text": "tuua sisse vo\u0303imalikult palju praktilist elu, na\u0308iteid omaenda projektidest ja maailmast, kaasata teisi praktikuid, tekitada to\u0308o\u0308varjutamise vo\u0303imalusi jms.\nSel kevadsemestril asetasin lati enda jaoks ko\u0303rgele \u2013 kaasasin u\u0308hel semestril kolm praktikut. Ta\u0308nan teid, Innotiimi Daniel, Helmese Rait ja Luminori Timo oma kogemuste jagamise eest!\nJa suur ta\u0308nu teenusedisaineritele, kes pakkusid to\u0308o\u0308varjutamise vo\u0303imalust: Velvet, Brand Manual, Vivita, Helmes, ReThink, Tallinna Strateegiakeskus, Trinidad Wiseman ning mind ennast Kliendiuuringutes koos Maire Milderiga.\ninspireerida ja julgustada \u2013 imelu\u0308hikese ajaga ei saa oodata kohe ko\u0303ige oskamist. Mo\u0303tteviisi kindlustamine ja praktiseerimine vajavad aega. Ku\u0308ll aga saan vo\u0303tta maha hirme ja julgustada katsetama."}, {"text_idx": "#000026", "text": "Kaks semestrit esimese kursusega on seljataga ning uudset ainekava on testitud. Vo\u0303in rahule ja\u0308a\u0308da, sest olen saanud tudengitelt head tagasisidet:"}, {"text_idx": "#000027", "text": "Po\u0303nev oli to\u0308o\u0308varjutamisel na\u0308ha, et arendusprotsessi sammud ongi pa\u0308riselt sellised, nagu me o\u0303pime!\nMa ei tundnud to\u0308o\u0308varjupa\u0308eval end rumalana \u2013 ko\u0303ik tundus kaasa tehes jo\u0303ukohane.\nRahvusvahelist koolitajat kuulates oli ko\u0303ik juba tuttav \u2013 olin seda juba koolis kuulnud.\nOn suur ro\u0303o\u0303m, et o\u0303pe toob aasta-aastalt rohkem praktilist o\u0303pet elust enesest."}, {"text_idx": "#000028", "text": "Kui mo\u0303elda, et kohtumisi on poolaastas sessioono\u0303ppes loetud arv, siis mulle tundub, et on saavutatud va\u0308ike ime! Aga ikkagi on veel mo\u0303ndagi, mida saab edasi arendada \u2013 seda ka ta\u0308nu tehnoloogia ja AI arengule. Po\u0303nevad ajad!"}, {"text_idx": "#000029", "text": "Selleks, et paremini mo\u0303ista, kellele ja miks me midagi teeme, on hea pidada klientidega dialoogi. Uurime neid eri nurga alt, kuulama, ra\u0308a\u0308gime. Tihti naljatlen, et olen ettevo\u0303tetele to\u0303lk, kes \u201eto\u0303lgib\u201c neile sihtklientide vajadusi, soove ja ettepanekuid. Ka seda kuulamist ja mo\u0303istmist tuleb treenida. U\u0308ks hiljutine na\u0308ide pa\u0308ringust, kus klient soovib ise treenida:"}, {"text_idx": "#000031", "text": "Kogu see mitmekesisus teebki teenusedisaineri to\u0308o\u0308 po\u0303nevaks. Osapoolte a\u0308rakuulamine, mustrite ja lahenduste na\u0308gemine. Uute vo\u0303imaluste pilti tulek. Tulemused, mis teevad kellegi elu lihtsamaks, mo\u0303nusamaks, mugavamaks."}, {"text_idx": "#000032", "text": "Olen ta\u0308nulik, et sattusin selle teekonna algul Brand Manuali, kus avastamist, katsetamist ja u\u0308ksteiselt o\u0303ppimist oli palju. Olen ta\u0308nulik, et saan teha koosto\u0308o\u0308d va\u0308ga huvitavate inimestega ja et mul on va\u0308ga hea a\u0308ripartner \u2013 Maire Milder, kellega mo\u0303te lendab samadel radadel."}]